ક્રિકેટની પરિભાષમાં મિનિ વર્લ્ડ કપ કહેવામાં આવતાં ટૂર્નામેન્ટમાં મહેન્દ્ર સિંહ ધોનીના ધુરંધરોએ ઇગ્લેંડને 5 વિકેટે હરાવી આઇસીસી ચેમ્પિયન્સ ટ્રોફી 2013 પર કબજો મેળવી લીધો છે . ભારતે 20 ઓવરમાં 7 વિકેટ ગુમાવીને 129 રન બનાવ્યા હતા , જેમાં વિરાટ કોહલીએ સર્વાધિક 43 રન બનાવ્યા હતા . વિરાટ કોહલીએ 34 બોલમાં 4 ચોગ્ગા અને 1 સિક્સરની મદદથી 43 રન બનાવ્યા હતા . તો રવિન્દ્ર જાડેજાએ 25 બોલમાં અણનમ 33 રન બનાવ્યા હતા . બંનેની 47 રનની ભાગીદારીએ ટીમને સન્માનજનક સ્કોર સુધી પહોંચાડવામાં મદદ કરી હતી . આ બંને તે સમયે ક્રિઝ પર ઉતર્યા હતા જ્યારે ટીમ 66 રન પર 5 વિકેટ ગુમાવી સંકટમાં મુકાઇ ગઇ હતી . આ બંને સિવાય ફક્ત ઓપનર બેસ્ટમેન શિખર ધવન ( 31 ) રન બનાવ્યા હતા . ઇગ્લેંડ તરફથી રવિ બોપારાએ સર્વાધિક 3 વિકેટ ઝડપી હતી . જેમ્સ એડરસન , જેમ્સ ટ્રેડવેલ અને સ્ટુઅર્ટ બ્રાંડે 1 - 1 વિકેટ ઝડપી હતી . જવાબમાં ઉતરેલી ઇગ્લેંડની ટીમ 20 ઓવરમાં 124 રન બનાવી શકી હતી . એજે મોર્ગન 33 , રવિ બોપારા 30 અને જેજે ટ્રોટ 20 રન બનાવવામાં સફળ રહ્યાં હતા . બાકીના બેસ્ટમેનો ભારતીય બોલરો સામે ટકી શક્યા ન હતા . ભારત તરફથી રવિન્દ્ર જાડેજા , આર અશ્વિન અને ઇશાંત શર્માએ બે - બે વિકેટ ઝડપી હતી જ્યારે ઉમેશ યાદવને એક વિકેટ પ્રાપ્ત થઇ હતી . વરસાદના કારણે આઇસીસી ચેમ્પિયન્સ ટ્રોફીનો ખિતાબો મુકાબલો બર્મિધમના એજબેસ્ટનમાં રવિવારે લગભગ છ કલાક મોડો શરૂ થયો હતો . મેચને ટૂંકાવીને 20 - 20 ઓવરની કરી દેવામાં આવી હતી . મેચમાં અનિવાર્ય પાવર પ્લે ચાર ઓવર તથા બેટીંગ પાવર પ્લે બે ઓવરનો રાખવામાં આવ્યો હતો .